હવે મારાથી વાંઝીયા મેણું સહન થતું નથી. ભગવાને આપણને વાંઝીયા રાખ્યા છે, તો પછી કોઇ અનાથાશ્રમમાંથી બાળક લઇ આવો દત્તક બાળકથી સંતોષ માનીશું રડતાં રડતાં શ્રીયાએ કહ્યું ભલે દેવી તેનો ઉપાય કરીશું. એમ કહી ગંગાધર શેઠ બજારમાં જવા નીકળ્યા, રસ્તામાં મૂર્તિ અને વેંચનાર શિલ્પકારની દુકાન આવી દુકાનમાં ભગવાન શ્રી કૃષ્ણની મૂર્તિ દેખી, શેઠે તે મૂર્તિ ખરીદી લીધી ઘેર આવીને કહ્યું દેવી, આ મૂર્તિમાં જ પુત્ર ભાવ સમર્પિત કરો.